মার্কিন বিশ্ববিদ্যালয়গুলিতে কমছে ভারতীয় পড়ুয়াদের ভর্তির হার!

ওয়েব ডেস্ক : উচ্চ শিক্ষার জন্য ভারতীয়দের প্রথম পছন্দ আমেরিকা (America)। সেখানে গিয়ে নিজের স্বপ্নের কেরিয়ার গড়তে চান বহু পড়ুয়া (Students)। কিন্তু মার্কিন প্রেসিডেন্ট ডোনাল্ড ট্রাম্পের (Donald Trump) জামানায় সেই স্বপ্ন ধাক্কা খেয়েছে। জানা যাচ্ছে, আমেরিকার বিশ্ব বিদ্যালয়গুলিতে ভারতীয় পড়ুয়া (Indian Students) ভর্তি বা এনরোলমেন্ট প্রায় ৭৫ শতাংশ কমে এসেছে।

এর আগে এমন পরিস্থিতি তৈরি হয়নি। তবে মার্কিন প্রেসিডেন্ট পদে ট্রাম্প (Trump) দ্বিতীয়বার ক্ষমতায় বসার পরেই এমন অবস্থা দেখা গিয়েছে। এর নেপথ্যে রয়েছে, বেশিরভাগ ক্ষেত্রে ভিসার আবেদন খারিজ হয়ে যাওয়া, ইন্টারভিউয়ের জন্য স্লট না থাকা। যার কারণে হতাশায় ডুবেছেন বহু ভারতীয় পড়ুয়া। যার ফলে মার্কিন বিশ্ববিদ্যালয়গুলিতে ভারতীয় পড়ুয়া ভর্তি বা এনরোলমেন্ট প্রায় ৭৫ শতাংশ কমেছে।

আরও খবর : স্পেনে ভয়াবহ ট্রেন দুর্ঘটনা, নিহতের সংখ্যা বেড়ে দাঁড়াল ৪০

আই২০ ফেভারের এক কর্মকর্তা জানিয়েছেন, ইন্টারভিউয়ের জন্য স্লট না পাওয়ার কারণে বহু পড়ুয়া মার্কিন বিশ্ববিদ্যালয়গুলিতে (US universities) ভর্তির প্ল্যান স্থগিত রেখেছেন অথবা বাতিল করেছেন। শুধু তাই নয়, ভিসার আবেদনের স্ক্রুটিনিতে আরও কড়াকড়ি করেছে মার্কিন প্রশাসন। ফলে মার্কিন বিশ্ববিদ্যালয়ে আবেদন করা থেকে পিছিয়ে এসেছেন ছাত্রছাত্রীরা।

ওই কর্মকর্তা আরও জানিয়েছেন, ভিসা বাতিলের ভয় ভারতীয় পড়ুয়াদের মধ্যে এতটা প্রবল হয়েছে যে, অনেকে শুধু অপেক্ষাই করতে চাইছেন। এমনকি পড়ুয়াদের সামজমাধ্যমের পোস্ট ও কার্যকলাপও খতিয়ে দেখা হচ্ছে ভিসা আবেদনের ক্ষেত্রে। অন্যদিকে যাঁরা ইতিমধ্যে আমেরিকায় পড়াশোনা করছেন ভিসা বাতিলের ভয়ও তাড়া করে বেড়াচ্ছে তাঁদেরকেও।